**З А П О В Е Д**

**на ректора на Медицински Университет-ПЛЕВЕН**

**07.11.2022 год.** **№3390** **гр. Плевен**

**СЪДЪРЖАНИЕ:** Обявяване на конкурси за назначаване на изследователи и сътрудници в Проект  
 „Център за компетентност“ BG05M2OP001-1.002-0010-С03, Работeн пакет (РП) 3.

На основание Чл. 32, ал. 1, т. 3 от Закона за висшето образование във връзка с чл. 41, ал. 1, т. 13 от Правилник за устройство и дейността на МУ-Плевен, сключен договор №BG05 M2OP001-2.009-0031-C01 от 26.07.2018 г., във връзка с одобрен от Министерство на образованието и науката Проект BG05M2OP001-1.002-0010-C03 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, финансиран от Оперативна програма „Наука и образование за интелигентен растеж“ съфинансирана от Европейския съюз чрез Европейските структурни и инвестиционни фондове и изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 г., относно наложеното там нормативно изискване да се извърши предварителен подбор, чрез конкурс и се сключи трудов договор за отделни позиции и длъжности, съгласно табл. 6.9.4 от проектанта обосновка, с лица, които не са били предмет на предварителни оценки в проектното предложение,

**НАРЕЖДАМ:**

1. В съответствие с предложения, направени с доклад от д-р Мартин Петров Караманлиев, д.м., „Изследовател без научна степен R1“ в направление „Обща/онкологична хирургия“ на РП3, Вх. №I-01-3829 от 7.11.2022 год., обявявам конкурс за назначаване на изследователи в проект BG05M2OP001-1.002-0010-C03 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, за позиции от проектното предложение в Работен пакет 3 (РП3) „Минимално инвазивна хирургия (МИХ)“, направление „Обща/онкологична хирургия“, където не са предвидени конкретно упоменати лица, които да са били предмет на оценка в проектното предложение, както следва:
   1. За Позиция 9 в табл. 6.9.4 от РП3, направление „Обща/онкологична хирургия“ на проектното предложение за една длъжност „Млад учен Обща/Онкологична хирургия“, категория „Изследовател без научна степен, R1“.
2. Ръководителят на Проект „Център за компетентност по персонализирана медицина, 3Д и телемедицина, роботизирана и минимално инвазивна хирургия“, съвместно с д-р Мартин Караманлиев, в качеството му на определен представител на работен пакет 3, направление „Обща/Онкологична хирургия“, да организират изготвяне и представяне в отдел Човешки ресурси на изискванията за заемане на длъжността по т. 1 от настоящата заповед, като стриктно се съобразят с текстовете за позицията от съответното направление, описани подробно в проектното предложение и проектната обосновка.
3. Ръководителят на отдел Човешки ресурси на МУ-Плевен, съвместно с Ръководителя на проекта да организират изготвянето и публикуването на обявата за провеждане на конкурса, в която да бъдат посочени необходимите изисквания за заемане на съответната длъжност, документите, които кандидатите следва да подготвят и подадат, както и сроковете за подаване и разглеждане на документите.
4. Документите за участие в конкурсите, които кандидатите следва да подадат в Отдел човешки ресурси, да се обявят със срок пет дни, считано от датата на публикуване на обявата в сайтовете на МУ-Плевен и Центъра за компетентност.
5. В съответствие с изискванията на т. 24.3, х1 и х2 от Условията за кандидатстване, в представените към документните биографични данни (CV) и в заявлението за участие в конкурса, кандидатите задължително да приложат копия от документи за образование, опит и квалификация, както и обобщено описание на научните публикации, проекти и тематични разработки, които попадат и са съотносими към длъжността, за която кандидатстват.
6. Директорът на Центъра за информационно осигуряване (ЦИО), съвместно с ръководителя на отдел Човешки ресурси на МУ-Плевен и Експертът по информация и комуникация на проекта да организират публикуване на информацията за конкурса в сайтовете на МУ-Плевен и Центъра за компетентност.
7. Назначавам комисия за провеждане на обявения конкурс и подбора в състав:

**Председател:**

д-р Мартин Петров Караманлиев, д.м.;

**Членове:**

1. Берта Василева Якова – координатор на проекта;
2. д-р Кирил Николаев Статев – експерт управление на проекти;
3. Силвия Георгиева Атанасова – експерт човешки ресурси и тех. сътрудник в проекта.

**Резервен член:** Бисерка Тодорова Илиева, юрист на юрист по проекта

1. Назначената по предходната точка от тази заповед комисия, да проведе конкурсната процедура по документи и чрез събеседване с допуснатите кандидати, като стриктно се придържа към текстовете за съответната позиция от проектното предложение за Работен пакет 3, направление „Обща/Онкологична хирургия“ и изискванията на оперативното ръководство за изпълнение на административни договори,
2. Датата за провеждане на заседанието на комисията да се определи от председателя на комисията за подбора, но не по-късно от три дни, считани от крайната дата за подаване на документите от страна на кандидатите.
3. Комисията за провеждане на конкурсната процедура да изготви протокол за резултатите от проведения и приключил конкурс, който да ми се представи за утвърждаване в срок най-късно до 18.11.2022 год.
4. Настоящата заповед се издава във връзка с изискванията на проект BG05M2 OP001-1.002-0010-C03 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, изискванията на Ръководство за изпълнение на административни договори за предоставяне на безвъзмездна финансова помощ, съфинансирани от Европейския фонд за регионално развитие (ЕФРР) по приоритетна ос 1 „Научни изследвания и технологично развитие“ на Оперативна програма „Наука и образование за интелигентен растеж“ 2014-2020 год. и е неразделна част от документите по проекта.
5. Препис от настоящата заповед, заедно с обявата за конкурса и образците за необходимите документи, да се постави в официалните сайтове на МУ-Плевен и Центъра за компетентност, и се връчи на Ръководителите на Работни пакети и направления в тях на проект №BG05 M2OP001-1.002-0010-C03 „Център за компетентност по персонализирана медицина, 3Д и телемедицина, роботизирана и минимално инвазивна хирургия“, Ръководителя на отдел Човешки ресурси, членовете на комисията за подбор и назначаване на изследователи и всички лица пряко ангажирани с нейното изпълнение.

**Ректор:**

**(проф. д-р Д. Димитров, д.м.)**

Изготвил:

*Ръководител проект, доц. Г. Цанев*